সরকার নির্ধারিত সকাল ১০ টা থেকে বিকাল ৫টা পর্যন্ত অফিস টাইম করলেও কাস্টমস এক্সাইজ ও ভ্যাট কমিশনারট, যশোরের কার্যালয়ে বেলা ১ টার পর থেকে সহকারী রাজস্ব কর্মকর্তাদেরসহ অফিস পিয়নকেও পাওয়া যায় না। সহকারী রাজস্ব কর্মকর্তাদের নিকট মাসিক দাখিলপত্র, ট্রেজারী চালান দাখিলসহ বকেয়া রাজস্ব আদায়, আটক ও মামলা সংক্রান্ত বিষয় সংশ্লিষ্ট থাকে। জাতীয় রাজস্ব বোর্ডের দ্বিতীয় সচিব (শূঃভঃপ্রঃ-১) বরাবর, গত ২০১৭ সালের ০৯ মাসে যশোর কমিশনার মহদোয়ের প্রেরিত নথি নং- ৪র্থ/এ(৯৫)সিটিজন চার্টার/মূসক/যঃ২০১৬ এর সিটিজেন চার্টর (ওয়ের সাইটে প্রদর্শনের জন্য) ২নং সারিতে সেবা প্রদানের প্রতিশ্রুতি এর ২.১ এ নাগরিক সেবার (৩) নং কলামে সেবা প্রদান পদ্ধতি এবং (৬) নং কলামে সেবা প্রদানের সময়সীমা সু স্পষ্ট উল্লেখ থাকলেও তা কোন সময়ে মানা হচ্ছে না।বেলা ১টার পর করদাতারা ট্রেজারীচালান, মাসিক রির্টান হাতে নিয়ে দাড়িয়ে থাকলেও স্যাররা (সহকারি রাজস্ব কর্মকর্তারা) লাঞ্চে আছেন এই অজুহাতে বেলা ৪টা পর্যন্ত অপেক্ষা করতে হয়।